**Қазақстан –кеше, бүгін, ертең!**

Қазақстан-кең байтақ, пайдалы қазбаларға бай, асқар-асқар биік тауларымен, жайқалған бауларымен,сыңғырлап аққан сарқыраған суларымен,көркем де әсем, Еуразия кіндігінде ойып тұрып орын алған жер «Қазақстан»- деген сөздің өзі мен үшін тым ыстық сезім. Қазақстан жайлы ойлаған бар ойымды осы мақалама сыймастай көрінеді. Себебі Қазақстан-менің жүрегім. Ең бастысы Қазақстан қазіргі таңда тәуелсіз мемлекет.Бұл тәуелсіздік бізге оңайлықпен келген жоқ.Ата-бабаларымыздың білектің күшімен,найзаның ұшымен, жері үшін қасық қаны қалғанша шайқасқандарының арқасында осы күнге жетіп отырмыз.Бүгінде тәуелсіздігімізге 25 жыл толды.Халқымыздың, еліміздің кешегісімен бүгінін салыстырып ойлайтын болсақ бәрі жермен көктей. Мемлекетіміздің Президенті Нұрсұлтан Назарбаевтың көрегенділігінің арқасында жас мемлекетті өркендетіп,барлық бағыттар бойынша жан-жақты қарап, 25 жыл ішінде үлкен жетістіктерге жеткізді. Қазіргі таңда баршамыз үшін мүмкіншіліктер өте көп.Мысалы үшін өзім тәрбиеші болғандықтан, балабақшалар туралы айтар болсам, Қазақстан бойынша балабақшалар саны көбейген, әлі де көбейе береді деп ойлаймын.Тек саны ғана емес сапасы да жақсарған. Балабақшалар жаңа технологияларымен қамтылып, балаларға жақсы жағдайлар жасалған. Баланы заманына қарай икемдеп,өз заманының озық өнегесін оның санасына сіңіре білу, оларды шығармашылық бағытта жан-жақты дамыту- бүгінгі күннің басты талабы. Өсіп келе жатқан жас бүлдіршіндеріміз ертеңгі еліміздің болашағы. Педагог ретінде елбасымызға ризашылығым шексіз.Себебі, мектепке дейінгі білім беру мекемелерінде балалардың жеке басының қалыптасуы мен дамуына, шығармашылығын, ой-танымын,қиялдауын дамыту мақсатында әдістемелік жинақтармен, педагогикалық технологияларды пайдалануға жағдайлар жасалған.Жалпы елбасымыз Нұрсұлтан Әбішұлы Назарбаевтың көркем саясатының арқасында көптеген жетістіктерге жеттік. Ендігі жерде Қазақстанның болашағы жастардың қолында- ал, жастарды тәрбиелеу біздің қолымызда. Ал, біздің мақсатымыз-олардың денсаулығын нығайту,тәрбиелеу,сапалы білім беру,олардың өмір сүру сапасын жақсарту болып табылады.Қазақстанның әрбір азаматы кешегісін ұмытпайтын, бүгінгі күніне жауапты қарайтын, ал ертеңіне яғни болашағына нық басатын сауатты да саналы азамат болатынына мен сенемін!

«Балдырған» балабақша тәрбиешісі: Исламханова Г Ш

 Шағалалы ауылы